Publication: Magyar Közlöny
Issue: MK-2003-35 (Year: 2003, Number: 35)
Era: 1990-2004
Section: [36/2000. (X. 27.) AB határozat, ABH 2000, 241., 272.]
Paragraph Index: 557

[36/2000. (X. 27.) AB határozat, ABH 2000, 241., 272.] A korlátozásra vonatkozó törvényi szabályozásnak — az Alkotmány rendelkezésébõl fakadóan — tartalmaznia kell a korlátozás okát, továbbá meg kell határoznia az adott korlátozási formának megfelelõ eljárást. A korlátozás arányosságának és ezzel együtt alkotmányosságának megítélését az alkotmányi követelményeken alapuló tényezõk befolyásolják. Ennek körében meghatározó jelentõségû a mozgás- és személyi szabadság korlátozása idõtartamának mértéke, annak indokoltsága, valamint a jogtalan korláto- 2003/35. szám zás esetére nyújtott jogorvoslati jog és egyéb jogkövetkezmények meghatározása és azok megfelelõsége. Az Alkotmánybíróság az indítvány alapján, a fentiekben foglaltakra tekintettel a jelen ügyben azt vizsgálta, hogy a személyi szabadság Kftv. szerinti korlátozása szükséges-e, az elérni kívánt cél fontossága és az ennek érdekében okozott alapjogsérelem súlya arányban áll-e egymással. III. Az indítvány részben megalapozott.

Source: https://magyarkozlony.hu/hivatalos-lapok/1afb337b394275d33cc2a9274b7ab20f4e80447e/dokumentumok/52284a0abcd66bf4f089103a74fdeb1a1a105ed0/letoltes